**โทรสารในราชการสำนักงานตำรวจแห่งชาติ**

**ความเร่งด่วน** ด่วนที่สุด ชั้นความลับ

**จาก** พล.ต.อ.อดุลย์ แสงสิงแก้ว ผบ.ตร.

**ถึง**  ผู้ปฎิบัติ ผบช. หรือในตำแหน่งเทียบเท่า

ผบก. ในสังกัด สง.ผบ.ตร. หรือตำแหน่งเทียบเท่า

ผู้รับทราบ จตช. ,รอง ผบ.ตร. ,ผู้ช่วย ผบ.ตร. หรือตำแหน่งเทียบเท่า

**ที่**  ๐๐๐๑(ศปก.ตร.)/๘๗ **วันที่**  ๒๔ ตุลาคม ๒๕๕๕

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

๑.ตามที่ ตร.มีนโยบายป้องกันและปราบปรามยาเสพติดอย่างเข้มข้นตามนโยบายรัฐบาล และให้ดำเนินการทางอาญาและวินัยกับข้าราชการตำรวจที่เข้าไปเกี่ยวข้องกับยาเสพติดอย่างเด็ดขาด นั้น

๒.ขณะนี้ยังคงมีข้าราชการตำรวจกระทำผิดกฎหมายโดยเข้าไปเกี่ยวข้องกับยาเสพติดแล้วถูกจับกุมดำเนินคดี ดังที่ปรากฎเป็นข่าวทางสื่อมวลชน อันทำให้เกิดความเสียหายต่อภาพลักษณ์ของสำนักงานตำรวจแห่งชาติอย่างร้ายแรง สาเหตุสำคัญประการหนึ่งเกิดจากการที่ผู้บังคับบัญชาไม่ได้ควบคุม กำกับดูแลผู้ใต้บังคับบัญชาอย่างใกล้ชิด

๓.ดังนั้น จึงกำชับให้ผู้บังคับบัญชาทุกระดับชั้นถือปฎิบัติดังนี้

(๑) ให้กวดขัน เข้มงวด กำกับดูแลผู้ใต้บังคับบัญชาอย่างใกล้ชิด ไม่ให้เข้าไปเกี่ยวข้องกับยาเสพติด หากยังมีผู้ฝ่าฝืนกระทำผิดก็ให้ดำเนินการทางอาญาและวินัยตามอำนาจหน้าที่อย่างเด็ดขาดและให้พิจารณาสั่งให้ออกจากราชการไว้ก่อนทุกราย

(๒) กรณีผู้ใต้บังคับบัญชาเข้าไปเกี่ยวข้องกับยาเสพติด ให้พิจารณาข้อบกพร่องของผู้บังคับบัญชาตามลำดับชั้น ตามคำสั่ง ตร.ที่ ๑๒๑๒/๒๕๓๗ ลง ๑ ต.ค. ๓๗ เรื่องมาตรการควบคุมและเสริมสร้างความประพฤติและวินัยข้าราชการตำรวจทุกราย

จึงแจ้งมาเพื่อทราบและถือปฎิบัติโดยเคร่งครัด

พล.ต.อ. อดุลย์ แสงสิงแก้ว

(อดุลย์ แสงสิงแก้ว)

ผบ.ตร.